
ПРОТОКОЛ № 59
от 29.09.2026 година

Р Е Ш Е Н И Е  № 850
ОТНОСНО: Определяне начина на гласуване на извънредно заседание на Общото събрание на акционерите на МБАЛ „Христо Ботев“ АД – гр. Враца, насрочено за 28.10.2026 г. от 10:00 часа

ОБЩИНСКИ СЪВЕТ
На основание чл.21, ал.1, т.9 и ал.2 от ЗМСМА, във връзка с чл.25, ал.1 от Наредбата  за реда за упражняване правата на собственост на Община Враца в търговските дружества на Общински съвет – Враца и във връзка с Покана № 2600-2703/21.09.2026 г. за свикване на извънредно заседание на Общото събрание на акционерите в МБАЛ „Христо Ботев” АД – гр. Враца и мотиви, изложени в предложението
РЕШИ:
I. Определя следния начин на гласуване на Калин Каменов – Кмет на Община Враца, упълномощен за представител в Общо събрание на акционерите в МБАЛ „Христо Ботев” АД – гр.Враца, съгласно Решение №15 по Протокол №3 от 28.11.2023 г. на Общински съвет – Враца на извънредно общо събрание на акционерите в МБАЛ „Христо Ботев” АД – гр.Враца, насрочено за 28.10.2026 г. от 10:00 часа на адреса на управление на дружеството: гр.Враца, бул. „Втори юни“ 66 в административната сграда на лечебното заведение (заседателна зала, ет.3) и резервна дата 12.11.2026 г. от 10:00 часа.

1.1. По точката от дневния ред на заседанието: 

1. Вземане на решение по чл. 56, ал. 13 от Правилника за прилагане на Закона за публичните предприятия (ППЗСП) и т. 8 от Забележките към Приложение № 2 „Показатели и критерии за определяне на балната оценка в публичните предприятия“ към чл. 56, ал. 2 от ППЗСП.

Проект на Решение: Общото събрание на акционерите взема решение по чл. 56, ал. 13 от ППЗСП и т. 8 от Забележките към Приложение № 2 „Показатели и критерии за определяне на балната оценка в публичните предприятия“ към чл. 56, ал. 2 от ППЗСП, като намалява стойността на една бална единица, определена в чл. 56, ал. 3 и ал. 4 от ППЗСП, включително в случаите по ал. 6, и заменя показатели № 4 и № 5 от Приложение № 2 към чл. 56, ал. 2 от ППЗСП, съгласно Приложение № 1 към писмо на Министъра на здравеопазването с изх. № 20-01-42/12.08.2026 г., както следва:

· 1. Стойността на една бална единица по чл. 56, ал. 2 от ППЗСП се определя в размер на 60 на сто от минималната месечна работна заплата, установена за страната за съответния месец.

· 2. Стойност на една бална единица по чл. 56, ал. 2 от ППЗСП се определя в размер на 50 на сто от стойността по т. 1.

· 3. Показател за замяна на показател № 4 „Изменение на финансовия резултат“ от Приложение № 2 „Показатели и критерии за определяне на балната оценка в публичните предприятия“ към чл. 56, ал. 2 от ППЗСП с показател „Съотношение между средносписъчния брой лекари специализанти и средносписъчния брой персонал“, с критерии за определяне на бална единица, както следва:

- до 1 %: 0 бални единици;

- от 1 % до 3 %: 1 бална единица;

- от 3 % до 5 %: 1.5 бална единици;

- над 5 %: 2 бални единици.

· 4. Показател за замяна на показател № 5 „Изменение на добавената стойност на един зает“ от Приложение № 2 „Показатели и критерии за определяне на балната оценка в публичните предприятия“ към чл. 56, ал. 2 от ППЗСП с показател „75% заетост на леглата и достигнати нива на средномесечните възнаграждения по КТД в отрасъл „Здравеопазване“, с критерии за определяне на бална единица, както следва:

- Недостигнати показатели (75% заетост на леглата и нива на средномесечните основни възнаграждения за персонала, заложени в КТД): 0 бални единици;

- Достигнати показатели (75% заетост на леглата и достигнати нива на средномесечните основни възнаграждения за персонала, заложени в КТД): 2 бални единици. - да гласува „ЗА“.

2. Разни – дава съгласие упълномощеното лице по т.1 да гласува по собствена преценка в зависимост от постъпилите въпроси по точката.
II. Дава съгласие упълномощеното лице по т.1 да преупълномощи един от зам.-кметовете на Община Враца.

III. Възлага на упълномощеното лице да представи в Общински съвет – Враца в 7-дневен срок от провеждане на Общото събрание протокол от същото.

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 23: Адр.Тодоров, Б.Банчев, В.Янков, Вл.Христов, Вл.Миленков, Гр.Темнишки, Д.Пеев, Е.Илиева, К.Кунгалов, Кр.Богданов, М.Симеонова, М.Стойчевски, М.Ангелова, Н.Василев, Н.Велчовска, Н.Николов, Н.Дакева, Р.Петков, С.Александрова, Ст.Стаменов, Т.Петров, Хр.Найденов и Цв.Николаева.
ПРОТИВ – 0 
ВЪЗДЪРЖАЛИ СЕ – 4: В.Георгиев, Иво Иванов, Ир.Иванова и М.Ангелов.
ПРОЕКТЪТ ЗА РЕШЕНИЕ СЕ ПРИЕМА 
д-р владимир христов

Председател на Общински съвет – Враца
Вярно с оригинала

Нина Спасова

Гл.експерт за работа с общинските съветници
Публикувано на: 02.10.2026 г.

